VM i skiskyting 2016

VM i skiskyting 2016 ble arrangert i Holmenkollen i Oslo 3.–13. mars 2016. Omtrent 350 deltakere fra i underkant av 40 deltakernasjoner konkurrerte i elleve øvelser. 

De franske utøverne Martin Fourcade og Marie Dorin-Habert ble mesterskapets beste utøvere. Fourcade tok tre gull og ett sølv individuelt, mens Dorin-Habert tok to gull, ett sølv og én bronse individuelt, i tillegg til at hun var med på det franske stafettlaget som tok sølv. Både Dorin-Habert og Fourcade var med på det franske miksstafett-laget som tok gull. Frankrike ble dermed også mesterskapets beste nasjon med totalt 11 av 33 medaljer.

Søknadsprosess 
Oslo var eneste søker til mesterskapet, slik at vedtaket i International Biathlon Union (IBU) høsten 2012 på deres årlige konferanse i Merano i Italia i realiteten var en formalitet. Før dette hadde Norge søkt om å få arrangere VM i skiskyting både i 2013 og 2015, men tapte for henholdsvis tsjekkiske Nové Město na Moravě og finske Kontiolax.

Oslo og Holmenkollen hadde arrangert Verdensmesterskapet i skiskyting to ganger tidligere: VM i skiskyting 1986 og VM i skiskyting 2000, i tillegg til å ha arrangert enkelte av VM-øvelsene tre ganger tidligere, i 1990, 1999 og 2002. Tidligere har verdensmesterskapet blitt arrangert i Norge på Elverum (VM i skiskyting 1965) og Vingrom (VM i skiskyting 1977).

Arrangørorganisasjon 
Tidligere skihopper Per Bergerud var administrerende direktør for organisasjonskomitéen for mesterskapet, mens tidligere håndballspiller Inge Hansen var styreleder for komitéen, som er eid av Norges Skiskytterforbund (70 %) og Skiforeningen (30 %). Komitéen hadde også ansvaret for å arrangere verdenscuprenn og prøve-VM i Holmenkollen i 2015.

Program 
Alle tider er lokal tid (UTC+1).

Åpningsseremonien 
Åpningsseremonien fant sted på Universitetsplassen om kvelden 2. mars.  Seremonien ble ledet av Nadia Hasnaoui. Det var taler ved kulturminister Linda Helleland, Oslos ordfører Marianne Borgen og IBU-president Anders Besseberg som også erklærte mesterskapet for åpnet. Artistene Alexander Rybak, Gaute Ormåsen, Christel Alsos, Oslo Soul Children, Freddy Kalas og Wenche Myhre opptrådte også.

Medaljevinnere

Kvinner

Menn

Miksstafett

Medaljestatistikk

Beste nasjon

Beste utøver

Norges tropp 
15. februar utførte Norges Skiskytterforbund endelig VM-uttak av fem kvinner og seks menn.

Referanser

Eksterne lenker
 
 Biathlon World Championships – Men hos firstskisport.com
 Biathlon World Championships – Women hos firstskisport.com

VM i skiskyting 2016